**VEDTEKTER FOR HØNEFOSS-RINGERIKE ROTARYKLUBB**

Vedtatt på årsmøtet 27. september 2023

# §1.0 FORMÅL

Hønefoss-Ringerike Rotaryklubb skal være et møtested for samfunnsengasjerte kvinner og menn innen alle yrker og profesjoner i et levende klubbmiljø.

Klubben skal driftes etter Rotarys internasjonale lover, idealer og etiske verdier.

# § 2.0 ORGANER

## § 2.1 ÅRSMØTET

Årsmøtet er Hønefoss-Ringerike Rotaryklubbs høyeste myndighet.

Ordinært årsmøte avholdes senest innen 30.06 i gjeldende rotaryår. Innkalling skal sendes skriftlig til medlemmene vedlagt saksliste og saksdokumentasjon innen to uker før årsmøtet. Saker som medlemmene ønsker behandlet på årsmøtet sendes skriftlig til styret innen en uke før årsmøtet avholdes.

*Årsmøtet skal behandle*

1. Godkjenning av innkalling og saksliste

2. Valg av ordstyrer, referent og to til å underskrive årsmøteprotokollen

3. Årsmelding for foregående år

4. Årsregnskap og revisors beretning for foregående år

5. Innkommende saker

6. Arbeidsplan med budsjett for inneværende Rotaryår og forslag til kontingent

7. Valg av:

7.1 Styre for neste Rotaryår (gjelder innkommende president, kasserer og sekretær)

7.2 Lederne av komiteene

a. Yrkeskomité

b. Samfunnskomité

c. Internasjonal komité

d. Arrangementskomité

e. PR-kommunikasjonskomité

7.3 Revisor og vararevisor

Ekstraordinært årsmøte skal avholdes hvis styret, revisor, eller minst 1/3 av medlemmene i klubben krever det. Møtet innkalles med minst 14 dagers varsel og skal bare behandle de saker som er nevnt i innkallingen.

Kun de som er registrert som aktive medlemmer i Rotary International kan stemme på årsmøtet. Styret avgjør om årsmøtet skal gjennomføres fysisk eller digitalt. Skriftlig avstemming skal gjennomføres hvis ett eller flere av medlemmene forlanger det.

Vanlige saker avgjøres ved alminnelig flertall. Ved stemmelikhet anses forslaget som falt. Medlemmer av styret har ikke stemmerett ved behandling av årsmelding og årsregnskap.

Ved valg kreves minst halvparten av de avgitte stemmer. Får ingen av kandidatene halvparten av stemmene, eller ved stemmelikhet, foretas omvalg mellom de to kandidater som har fått flest stemmer.

## §2.2 STYRET BESTÅR AV FØLGENDE MEDLEMMER

Styreleder (president)

Sekretær

Kasserer (klubbens forretningsfører)

Styremedlem (president elect)

Styremedlem (past president)

Ved behov kan styret utvides med ett eller flere medlemmer.

Det er styrets oppgave å lede klubben i tråd med godkjente vedtekter, arbeidsplaner og budsjett, og eventuelle vedtak fattet av årsmøtet. Styret skal påse at administrative oppgaver er fastsatt i klubbens administrasjons-, organisasjons- og lederplan.

Styret er beslutningsdyktig når minst halvparten av medlemmene er til stede, og saker avgjøres ved alminnelig flertall. Ved stemmelikhet anses forslag som falt.

Ved frafall blant ennå ikke tiltrådte tillitsvalgte, eller hvis et tillitsverv blir ledig, skal ny tillitsvalgt utpekes av styret.

## §2.3 KOMITÉER

I tillegg til de faste komiteene som er nedfelt i Manual of procedure (MOP) kan styret opprette/nedlegge komiteer etter behov. For slike komiteer skal det beskrives definerte mål, oppgaver og handlingsplaner i tråd med administrasjons-, organisasjons- og lederplan.

Faste komiteer er:

* Yrkeskomité
* Samfunnskomité
* Internasjonal komité
* Arrangementskomité
* PR-kommunikasjonskomité
* f. Valgkomité (president, president elect og past president)

# §3.0 TILLITSVALGTE OPPGAVER OG PLIKTER

De tillitsvalgte skal utføre de oppgaver og plikter som tilligger funksjonen i hht Rotary håndboken og klubbens administrasjons-, organisasjons- og lederplan.

# §4.0 MEDLEMSKAP

De generelle forutsetninger for medlemskap følger i sin helhet forutsetningene gitt i Manual of Procedure (MOP).

Styret kan vedta honorært medlemskap til fortjente personer, som ikke er aktive medlemmer av klubben. Honorært medlem betaler ikke kontingent.

# §5.0 REGNSKAP OG BUDSJETT

Regnskap skal føres etter et enkelt «kontantprinsipp» som følger regnskapsåret, dvs. fra 1. januar til 31. desember.

Avsluttet og revidert årsregnskap pr. 30. juni skal fremlegges av avtroppende styre til godkjenning på årsmøtet samme høst.

Innkommende styre skal utarbeide et foreløpig budsjett for sitt driftsår som fremlegges for klubbsamrådet ved planlegging av nytt rotaryår (våren).

Endelig budsjett fremlegges av presidenten for godkjenning på årsmøtet.

# §6.0 FREMMØTE

Regler om fremmøte er fastsatt i MOP (Manual of procedure).

# §7.0 VEDTEKTSENDRINGER

Det kan ikke gjøres endringer/oppdateringer i disse vedtektene som ikke er i samsvar med MOP (RI’s lover). Endringer i vedtektene kan besluttes på årsmøtet, såfremt forslaget til endringer er meddelt medlemmene skriftlig minimum to uker før årsmøtet gjennomføres.

Endringer av vedtektene krever 2/3 flertall.

# §8.0 OPPLØSNING - DISPONERING AV EIENDELER

Forslag om oppløsning fremmes på samme måte som vedtektsendring.

For å beslutte Hønefoss-Ringerike Rotaryklubb oppløst, kreves 2/3 flertall av samtlige medlemmer.

Hvis vedtak ikke kan fattes på ordinært årsmøte skal det innkalles det til ekstraordinært årsmøte med to ukers varsel, hvor saken avgjøres med 2/3 flertall av de fremmøtte.

Vedtak om oppløsning må følges av vedtak om hvordan klubbens eiendeler skal disponeres.

Vedtektene er revidert:

1970, 1976, 1986, 1995, 2008, 2010, 2011, 2013, 2015,2016, 2018, 2019, 2020, 2023